32010R1041
L 299/4
SLUŽBENI LIST EUROPSKE UNIJE
UREDBA KOMISIJE (EU) br. 1041/2010
od 16. studenoga 2010.
o izmjeni Uredbe (EU) br. 479/2010 o utvrđivanju pravila za provedbu Uredbe Vijeća (EZ) br. 1234/2007 u pogledu obavješćivanja Komisije od strane država članica u sektoru mlijeka i mliječnih proizvoda
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 192. stavak 2., u vezi s člankom 4.,
budući da:
(1)
Članak 2. stavak 2. Uredbe Komisije (EU) br. 479/2010 (2) predviđa obavješćivanje Komisije od strane država članica o mjesečnim cijenama za obrano mlijeko u prahu koje se koristi za hranu za životinje. Budući je taj podatak bitan element za upravljanje unutarnjim tržištem, primjereno je promijeniti ga u tjedno obavješćivanje.
(2)
Cilj odredbe iz članka 6. stavka 1. točke (b) Uredbe (EU) br. 479/2010 jest da se države članice oslobode od obavješćivanja o zahtjevima za izvozne dozvole u dane kad nisu utvrđene subvencije ili su utvrđene nulte stope subvencije za proizvode navedene iz dijela 9. Priloga I. Uredbi Komisije (EEZ) br. 3846/87 (3). Čini se da bi sadašnji tekst odredbe mogao dovesti do nepravilnog tumačenja. Stoga je primjereno predvidjeti jasniju formulaciju.
(3)
Uredbu (EU) br. 479/2010 treba stoga na odgovarajući način izmijeniti.
(4)
Mjere predviđene ovom Uredbom u skladu su s mišljenjem Upravljačkog odbora za zajedničku organizaciju tržišta poljoprivrednih proizvoda,
DONIJELA JE OVU UREDBU:
Članak 1.
Uredba (EU) br. 479/2010 mijenja se kako slijedi:
1.
U članku 6. stavku 1., točka (b) zamjenjuje se sljedećim:
„(b)
prema potrebi, da toga dana nije podnesen ni jedan zahtjev za dozvolu, osim u slučaju kada ni jedan proizvod iz dijela 9. Priloga I. Uredbi Komisije (EEZ) br. 3846/87 (*) ne podliježe subvenciji ili kad se primjenjuje samo nulta stopa subvencije;
(*) SL L 366, 24.12.1987., str. 1.”" 						
2.
Prilozi I.A i I.B zamjenjuju se tekstom određenim u Prilogu ovoj Uredbi.
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. studenoga 2010.